  Майя Бывальцева 26-тӥ куартолэзьлы Удмуртиын эшшо 44 адямилэсь короанвирус инфекциез шедьтӥзы. Висьыны усемъёс пӧлын 14 аресозь одӥг пинал но 65 аресссэс ортчем 14 арлыдоос. Со сярысь элькунысь оперативной штаб ивортӥз. Диагноззы Ижкарын 21 улӥсьёслэн зэмаз, Глазкарын – куать, Ува, Пичи Пурга ёросъёсын – быдэн куинь, Сарапулын, Сюмси, Красногорск, Дэри ёросъёсын – быдэн кык, Воткаын, Можгаын, Камбарка ёросъёсын – быдэн одӥг. 43 адями висёнэз вормиз. Куинь мурт улонысь кошкиз. Воргоронъёслы 60 но 69 арес вал, кышномуртлы – 88 арес Туннэ нуналлы Удмуртиын выль коронавирус инфекциен черлан 33 сюрс 939 учыр лабораториосын зэматэмын. 30 сюрс 382 адями йӧназ, 440 мурт кулӥз. Али 58-езлэн висисьёслэн тазалыксы секыт лыдъяське. Элькунын выль коронавирус инфекцилы 1 миллион 139 сюрс 127 эскеронъёс ортчытӥзы, берло нуналскын – 2 сюрс 113. 26-тӥ куартолэзьлы Удмуртиын 113 сюрс 612 адями коронавируслэсь прививка пуктӥз, со пӧлысь 87 сюрс 88-ез кыкетӥ люкетсэ басьтӥзы ни. Тегъёс: Тазалык Ижкар висён Удмуртия коронавирус  